Maar, sê hy streng, dit is ŉ belangrike voorsorgmaatreël wat elke landsburger behoort te volg. Daarom het hy die tong-in-die-kies-bewusmakingsliedjie “Masker” geskryf tydens die algehele afsonderingtydperk.
Die rolprentmaker wat flieks soos Panic Mechanic en Mr. Bones gemaak het, sê hy het die liedjie in ŉ klein ateljee wat hy tuis opgestel het, opgeneem.
“Dit is maar ŉ klein ateljee, so ek kon nie vreeslik baie doen nie. Ek het egter nie ŉ keuse gehad nie, want in die tydperk toe ek dit geskryf het, mag ons glad nie rondgeloop het nie.”
“Dit was ŉ lekker ervaring om die liedjie te skryf en op te neem. Ek voel ons moet alles doen wat ons kan om die koronavirus ŉ bietjie gas te gee. Die wêreldwye dodetal as gevolg van dié virus is skrikwekkend en dit maak ŉ ou bang. Ek voel jammer vir die mense wat siek word en die mense wat agterbly. Ons besef nie aldag hoe groot hierdie tragedie is nie,” sê Schuster (69).
Schuster sê hy het tydens die inperking die meeste van die tyd agter sy skootrekenaar deurgebring om sy kop besig te hou met skryfwerk.
“Ek het nou twee liedjies klaar geskryf. Die een is oor Nkosazana Dlamini-Zuma en die ander een oor my prostaatklier wat ek onlangs laat verwyder het. Dit was ŉ baie scary storie, hoor, maar ook ŉ snaakse storie en daarom het ek ŉ snaakse liedjie daaroor geskryf.”
Dit het tyd geword vir Shuster om aan te beweeg met sy laaste politieke korrekte films is hy besig om die nagedagtenis aan hom te vertroebel.